stanford-oval/wikipedia huggingface dataset:
Alaska-luokka

| Alaska-luokka |
| --- | --- |


Tekniset tiedot
Uppouma:  30 255 t (standardi) 34 800 t (kuormattu)
Pituus:  246,43 m (kokonaispituus) 241,25 m (vesiraja)
Leveys:  27,76 m
Syväys:  9,70 m
Koneteho:  4-akselinen, GE-turbiinimoottorit ja 8 × Babcock&Wilcox kattilaa 150 000 shp
Nopeus:  33 solmua
Miehistöä:  1 517
Aseistus
Meritorjunta:  9 × 12"/50 Mk 8 -tykkiä kolmoistorneissa 6 &times kaksiputkista 5" tykkiä
Ilmatorjunta:  14 × neliputkista 40 mm ilmatorjuntatykkiä 34 × 20 mm ilmatorjuntatykkiä
Alaska-luokka oli Yhdysvaltain laivaston kahden aluksen muodostama raskas risteilijäluokka. Aluksia suunniteltiin rakennettavaksi kuusi, joista kolmen rakentaminen aloitettiin ja kaksi valmistui. Alukset ehtivät osallistumaan taisteluihin Okinawalla maalis–heinäkuussa 1945, jossa ne olivat ilmasuojana ja pommittivat maakohteita. Alukset poistettiin käytöstä 1947 ja romutettiin 1960.
Suunnittelu

Suunnittelun taustana oli 1930-luvun lopun laivastosopimusten rikkomukset. Saksa rakensi niin kutsuttuja taskutaistelulaivoja, kun taas Japanilla uskottiin olevan rakenteilla superristeilijöiden muodostama Chichibu-luokka. Yhdysvaltain sitoumukset Tyynellä valtamerellä ja Saksan alusten aiheuttama uhka Atlantilla aiheuttivat huolta Yhdysvaltain laivaston johdossa. Siten kiinnostus risteijän torjunta-aluksista lisääntyi jo niinkin varhain kuin vuonna 1938.
Aluksi suunniteltiin aluksia, joiden aseistuksena oli 12 tuuman tykit. Huolimatta käydyistä keskusteluista aluksia ei tilattu ennen kuin Yhdysvallat liittyi sotaan. Suunnitelmia oli tehty vuoden 1939 loppuun mennessä kolme, joista yksi oli 12 tuuman tykein varustettu alustyyppi ja kahdesta muusta kehittyivät Baltimore- ja Cleveland-luokan alukset. Yhdysvaltain liittyessä sotaan havainnot lisäsivät alusten tehtäväksi lentotukialusosastojen suojaamisen.
Alusten suunnittelutyö saatiin päätökseen kesällä 1941. Suunnitelman mukaan alusten standardiuppouma olisi 27 000 tonnia ja sen aseistuksena olisi yhdeksän 12 tuuman tykkiä. Alusten nopeus olisi 33,4 solmua. Alusten suojana olisi 9,5 tuuman vesirajaan asennettu panssarivyö, joka kaartaisi 10 astetta reunoiltaan. Vyö suojaisi sekä konehuoneita että ammusvarastoja taaten suojan 12 tuuman tykin osumilta, jotka olisi ammuttu yli 23 500 jaardin päästä kohtisuoraan kylkeä vasten.
Alusten koeajot olivat pettymys. Ne kykenivät ainoastaan 32,71 solmuun uppouman ollessa 33 148 tonnia ja koneiston tuottaessa 154 846 hevosvoimaa.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Alaska | New York Shipbuilding | 17. joulukuuta 1941 | 15. elokuuta 1943 | 17. kesäkuuta 1944 | poistettu alusluettelosta 1. kesäkuuta 1960 |
| USS Guam | New York Shipbuilding | 2. helmikuuta 1942 | 12. marraskuuta 1943 | 17. syyskuuta 1944 | poistettu alusluettelosta 1. kesäkuuta 1960 |
| USS Hawaii | New York Shipbuilding | 20. joulukuuta 1943 | 3. marraskuuta 1945 |  | poistettu alusluettelosta 9. kesäkuuta 1958 |
| USS Philippines | New York Shipbuilding |  |  |  | tilaus peruutettu 24. kesäkuuta 1943 |
| USS Puerto Rico | New York Shipbuilding |  |  |  | tilaus peruutettu 24. kesäkuuta 1943 |
| USS Samoa | New York Shipbuilding |  |  |  | tilaus peruutettu 24. kesäkuuta 1943 |
Alan Miehet

| Alan Miehet> Tiedot |
| --- | --- |
Toiminnassa:  1979–2005
Kotipaikka:  Suomi
Laulukieli:  suomi
Jäsenet:  Vesa Nuotio   Petri Hohenthal   Hannu Karlsson  
Infobox OKNimi-testi OK: 
Alan Miehet oli yhtye, jossa esiintyivät Vesa Nuotio, Petri Hohenthal ja Hannu Karlsson. Se teki kaksi albumia, joista ensimmäinen, Yhtä soittoa, ilmestyi vuonna 1980. Yhtyeen tyyli oli lähinnä irlantilaisesta ja suomalaisesta kansanmusiikista vaikutteita saanutta folkia.
Alan miehet syntyi, kun Finntrio, jossa Nuotio ja Karlsson olivat jäseninä, hajosi erimielisyyksiin huhtikuussa 1979. Nuotio ja Karlsson pyysivät mukaan sillä hetkellä Cumulus-yhtyeessä vaikuttaneen ja Finntriossakin sijaisena toimineen Petri Hohenthalin. Alan Miesten tunnetuimmaksi levytykseksi muodostui vuonna 1980 tehty Niin gimis on stadi.
Alan Miehet lopetti toimintansa alkuperäisessä kokoonpanossaan 1983.  Siihen mennessä yhtye oli esiintynyt noin 230 kertaa, mukaan lukien radio- ja tv-esiintymiset, joista mainittakoon El Canto De Kämäräinen (1980) ja Alan Miehet – Vetonaula (1981), sekä vuonna 1982 esitetty vappuohjelma Vaputtelua.
Alkuperäisen kokoonpanon hajottua Hohenthal ja Nuotio jatkoivat esiintymisiä Alan Miehet -nimellä ja julkaisivat LP:n Murheet pois. Televisioon he tekivät kahdestaan vappuohjelman Kuplia. Yhtye ei koskaan varsinaisesti lopettanut esiintymisiä, vaikkakin toiminta oli huomattavasti satunnaisempaa kuin alkuperäisellä kokoonpanolla.
Yhtye kokoontui jälleen kuudentoista vuoden tauon jälkeen alkuperäisessä kokoonpanossaan vuonna 1998, jolloin myös Hannu Karlsson palasi yhtyeeseen. Uuteen kokoonpanoon liittyi myös Petri Hohenthalin poika Jan Hohenthal, joka toimi satunnaisesti yhtyeen basistina. Hannu Karlsson menehtyi vuonna 2000 ja Alan Miehet jatkoivat esiintymisiä vakituiseksi jäseneksi tulleen Ari Talkamon kanssa. Lopullisesti yhtyeen ura päättyi Petri Hohenthalin kuoltua 23. helmikuuta 2005.
Kokoonpano

Hannu Karlsson – laulu, banjo, kitara, mandoliini (1979–2000)
Petri Hohenthal – laulu, kitara, banjo, viulu, mandoliini (1979–2005)
Vesa Nuotio – laulu, kitara, banjo, huuliharppu (1979–2005)
Kokoonpano > Myöhemmät jäsenet

Jan Hohenthal – laulu, basso (1998–2005)
Ari Talkamo – laulu, kitara (2000–2005)
Aiheesta muualla

Alan Miesten esitystuotanto Suomen äänitearkistossa (1901–1999)
Algo prodigioso

|  Algo prodigioso> Kappaleen tiedot |
| --- | --- |
Esittäjä(t):  José Guardiola
Säveltäjä(t):  Fernando García Morcillo
Sanoittaja(t):  Camillo Murillo Janero
Euroviisutiedot
Vuosi:  1963
Maa:  Espanja
Kieli:  espanja
Sijoitus:  12.
Pisteet:  2
Sanat:  sanoitus
Muuta:  Kapellimestarina Rafael de Ibarbia Serra
Algo prodigioso on José Guardiolan esittämä kappale, joka edusti Espanjaa vuoden 1963 Eurovision laulukilpailussa Ison-Britannian Lontoossa.
Kappale sijoittui Euroviisuissa kahdenneksitoista 2 pisteellä.
Andreas Westh

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Andreas Westh
Syntymäaika: 22. toukokuuta 1977 (ikä 47)
Syntymäpaikka: ,  Ruotsi
Pelipaikka: Puolustaja
Pituus: 179 cm
Paino: 82 kg
Seura
Seura: Bollnäs GoIF/BF
Seurat
| Vuodet | Seura | O | (M) |
| 1994–2003 | Bollnäs GoIF/BF |  |  |
| 2003–2006 | Sandvikens AIK |  |  |
| 2006– | Bollnäs GoIF/BF |  |  |
Maajoukkue
| 2004– |  Ruotsi | 107  | () |
 Seurajoukkueuran tilastot kattavat vain kansalliset sarjat, päivitetty 20.5.2013.  Maajoukkueuran tilastot päivitetty 20.5.2013.
Andreas Westh (s. 22. toukokuuta 1977) on ruotsalainen jääpalloilija. Hän edustaa Ruotsin Elitserienissä pelaavaa Bollnäsiäa. Lisäksi hän on ollut vuodesta 2004 Ruotsin jääpallomaajoukkueen puolustuksen keskeisiä pelaajia.
Nilsson on pelannut 10 MM-kisat ja saavuttanut niissä kolme maailmanmestaruutta (2009, 2010, 2012). Niissä hän on pelannut kaikkiaan 69 ottelua ja tehnyt seitsemän maalia.  Kaikkiaan Westh on pelannut 114 maaottelua. Hän on toiminut 2010-luvulla Ruotsin maajoukkueen kapteenina. Westh valittiin vuosina 2011, 2012 ja 2013 MM-kisoissa parhaaksi puolustuspelaajaksi.
Paras saavutus Westhin pelaamissa joukkueissa Ruotsin Elitserienissä ovat olleet kolme hopeasijaa – 2005 Sandvikenissä sekä 2010 ja 2011 Bollnäsissä. Champions Cup -voitto on tullut Sandvikenin riveissä kaudella 2005–2006.
Daniel Westh on valittu jääpallon vuoden pelaajaksi kaudella 2011.  Lisäksi hän kuuluu Ruotsin jääpallon Hall of Fameen eli Stora Grabbareihin numerolla 227.
Saavutukset

Maajoukkueessa
MM-kultaa: 2009, 2010, 2012
Seurajoukkueissa
Ruotsin mestaruushopeaa: 2005, 2010, 2011
Jääpallon Champions Cup: 2005
Maailmancupin voittoa: 2019 (Bollnäs)
Antti Laurila (pesäpalloilija)

Antti Laurila (s. 30. lokakuuta 1951 Lapua) on entinen suomalainen pesäpalloilija.
Laurila voitti Hyvinkään Tahkon väreissä lyöjäkuninkuuden viidesti, mestaruuden 1979, 1980 ja 1981 ja valittiin 1983 Vuoden pesäpalloilijaksi. Itä–Länsi-ottelussa Laurila esiintyi viidesti ja PPL–Lehdistö-otteluun hänet valittiin seitsemän kertaa. Pesispörssipisteitä Laurilalle kertyi kaikkiaan 1509,3.
Pesäpallon lisäksi Laurila voitti nuoruudessaan SM-mitaleja keihäänheitossa.
Vuoden naispesäpalloilijaksi vuonna 1994 valittu Krista Laurila on Antti Laurilan tytär.
Tilastoja Laurilan uralta

| Vuosi | Joukkue | Ottelut | Kunnarit | Lyödyt | Sija Ly | Tuodut | Tehot | Sija Te | Kärkil>  | Sija Kl>  |
| --- | --- | --- | --- | --- | --- | --- | --- | --- | --- | --- |
| 1973 | Hyvinkää | 16 | 3 | 13 |   | 3 | 19 |   |  |   |
| 1975 | Hyvinkää | 22 | 6 | 15 |   | 13 | 34 |   |  |   |
| 1976 | Hyvinkää | 22 | 6 | 34 | 2 | 17 | 57 | 4 | 106 | 10 |
| 1977 | Hyvinkää | 22 | 2 | 26 | 8 | 10 | 38 | >10 | 130 | 3 |
| 1978 | Hyvinkää | 22 | 8 | 31 | 1 | 18 | 57 | 2 | 152 | 1 |
| 1979 | Hyvinkää | 20 | 1 | 29 | 8 | 17 | 47 | >10 | 103 | >10 |
| 1980 | Hyvinkää | 21 | 8 | 38 | 1 | 21 | 67 | 2 | 138 | 5 |
| 1981 | Hyvinkää | 22 | 5 | 44 | 1 | 19 | 68 | 3 | 148 | 3 |
| 1982 | Hyvinkää | 22 | 3 | 40 | 1 | 19 | 62 | 2 | 141 | 6 |
| 1983 | Hyvinkää | 22 | 1 | 42 | 1 | 12 | 55 | 4 | 129 | >10 |
| 1984 | Hyvinkää | 22 | 4 | 33 | 2 | 14 | 51 | 4 | 130 | 10 |
| 1985 | Hyvinkää | 22 | 4 | 22 | 5 | 11 | 37 | >10 | 90 | >10 |
| 1986 | Hyvinkää | 22 | 1 | 19 |   | 3 | 23 | >10 | 66 | >10 |
| Yhteensä | SM-sarja | 277 | 52 | 386 |  | 177 | 615 |  | 1227 | 60,4 % |
| Yhteensä | Mitalisarja | 31 | 4 | 32 |  | 20 | 56 |  | 168 | 59,7 % |
| Yhteensä | Alempi loppusarja | 15 | 3 | 26 |  | 4 | 33 |  | 73 | 65,2 % |
Saavutukset

3 Suomen mestaruutta
1 SM-hopea
2 SM-pronssia
Pesäpallon lyöjäkuningas (5): 1978, 1980, 1981, 1982, 1983
Pesäpallon kärkilyöntikuningas: 1978
Vuoden pesäpalloilija: 1983
Alaska (EP)

| Alaska Pekka Myllykoski ja Jytäjemmarit |
| --- | --- | --- |

EP-levyn tiedot
 Äänitetty : 2011
 Julkaistu: 31. lokakuuta 2011
 Tyylilaji: country
 Kesto: 10.23
 Levy-yhtiö: Suomen Maaseutumusiikkiyhdistys
PM&JJ:n muut julkaisut
| Onnenpekkoja ja laiskajaakkoja 2010 | Alaska 2011 |   |
Alaska on Pekka Myllykoski ja Jytäjemmarit -yhtyeen neljäs EP-levy ja kaikkiaan yhdestoista julkaisu. Se julkaistiin 31. lokakuuta 2011. EP:n kappaleet ovat yhtyeen omaa materiaalia.
Kappaleet

Alaska – 2.40  (Aho/Gustafsson)
Clapton – 2.19  (Gustafsson)
Vain rokkii – 3.02  (Aho/Gustafsson/Myllykoski)
Talonmiehen vapaapäivä – 2.21  (Aho)
Kokoonpano

Pekka Myllykoski
Marko Aho
Antero Gustafsson
Kalle Vanhapelto
Aiheesta muualla

Uutisointi aiheesta levy-yhtiön sivuilla (Arkistoitu – Internet Archive)
Algol

Algol tarkoittaa seuraavia asioita:
Algol, kirkkaudeltaan muuttuva tähti
ALGOL, ohjelmointikieli
Algol Oy, yritys
NRP Algol, Portugalin laivaston partioalus
USS Algol, Yhdysvaltain laivaston kuljetusalus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Algol”, voi hakea sivunnimihaulla, laajalla sivunnimihaulla tai tekstihaulla.
Alfred Büchi

Alfred Büchi (valokuvaaja Johannes Meiner)
Alfred Büchi (11. heinäkuuta 1879 Winterthur – 27. elokuuta 1959 Winterthur) oli sveitsiläinen keksijä, joka kehitti ensimmäisen turboahtimen.
Hän patentoi keksintönsä (patentti Nr. 204630) vuonna 1905. Büchia pidettiin ahtamisen asiantuntija ja vuonna 1909 hänet nimitettiin Sulzer AG:ssa tutkimusryhmän johtoon, joka johti pääasiallisesti käytettyyn turboahtimen ratkaisuun. Turboahtimesta tehtiin mekaanisesti riippumaton moottorista, joka teki siitä kevyemmän, yksinkertaisemman, tehokkaamman ja edullisemman. Vuonna 1925 hän teki kolmannen merkittävän edistysaskeleen.
Aiheesta muualla

Kuvia tai muita tiedostoja aiheesta Alfred Büchi Wikimedia Commonsissa
Historisches Lexikon der Schweiz: Büchi, Alfred
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Algirdas Lauritėnas

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Hopeaa | Melbourne 1956 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Neuvostoliitto 1953 |  |  |
|  Kultaa | Bulgaria 1957 |  |  |
|  Pronssia | Unkari 1955 |  |  |
Teodoras Algirdas Adamo Lauritėnas (ven. Альгирдас Адамо Лауритенас, Algirdаs Adаmo Lаuritenаs, 5. marraskuuta 1932 Kaunas – 7. elokuuta 2001 Kaunas) oli kilpaurallaan Neuvostoliittoa edustanut liettualainen koripalloilija, olympiamitalisti ja Euroopan mestari.
Lauritėnas saavutti olympiahopeaa Neuvostoliiton koripallomaajoukkueen pelaajana Melbournessa 1956. EM-kilpailuissa hän voitti kultaa vuosina 1953 ja 1957 sekä pronssia vuonna 1955.
Amári

| Amári Amárin kunta Αμάρι Δήμος Αμάριου |
| --- | --- |
 Kunnan sijainti
 Amári
 Koordinaatit: 35°14′N, 24°39′E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Hallinto:  
 – Asutustyyppi:  kunta, kylä
 – Kallikrates-koodi:  7303
 – Kuntakeskus:  Agía Foteiní
Pinta-ala:  
 – Kokonaispinta-ala:  277,7 km²
Väkiluku (2011):  5 915
 – Kylä­yhdys­kunta:  142
 – Kylä:  111
 – Väestötiheys:  21,30 as./km²
Aikavyöhyke:  UTC+2
 – Kesäaika:  UTC+3
 
 www.amari.gov.gr 
Infobox OKVirheellinen NIMI-arvo: 
Amári (kreik. Αμάρι) on Kreikan kylä ja samanniminen kunta (Δήμος Αμάριου, Dímos Amáriou), joka sijaitsee Réthymnon alueyksikössä Kreetan alueella. Koko kunnan pinta-ala on 277,7 neliökilometriä ja väkiluku 5 915. Varsinaisen Amárin kylän väkiluku on 111 (vuonna 2011). Kunnan kuntakeskus on Agía Foteiní.
Amári sijaitsee Kreetan saaren keskiosissa Réthymnosta kaakkoon. Amárin kunta syntyi, kun Kourítes ja Sývritos yhdistyivät vuoden 2011 alussa Kallikrates-suunnitelman mukaisesti. Kylä ja kunta ovat saaneet nimensä alueella sijaitsevasta Amárin laaksosta.
Kunnan osat

Vuoden 2011 kuntauudistuksesta lähtien Amárin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Kourítes | Agía Paraskeví | Agía Paraskeví | 124 |
| Kourítes | Ágios Ioánnis | Ágios Ioánnis | 117 |
| Kourítes | Apodoúlou | Apodoúlou | 256 |
| Kourítes | Apodoúlou | Mándres | 42 |
| Kourítes | Apodoúlou | Rízikas | 6 |
| Kourítes | Apodoúlou | Sáta | 3 |
| Kourítes | Fourfourás | Fourfourás | 605 |
| Kourítes | Kouroútes | Kouroútes | 210 |
| Kourítes | Lampiótes | Lampiótes | 61 |
| Kourítes | Lochriá | Árdaktos | 48 |
| Kourítes | Lochriá | Lochriá | 247 |
| Kourítes | Níthavri | Níthavri | 405 |
| Kourítes | Níthavri | Vathiakó | 8 |
| Kourítes | Petrochóri | Petrochóri | 137 |
| Kourítes | Platánia | Platánia | 199 |
| Kourítes | Plátanos | Plátanos | 501 |
| Kourítes | Vizári | Vizári | 89 |
Kourítes: Yhteensä: 3 058
| Sývritos | Amári | Amári | 111 |
| Sývritos | Amári | Opsigiás | 31 |
| Sývritos | Áno Méros | Áno Méros | 209 |
| Sývritos | Áno Méros | Chordáki | 9 |
| Sývritos | Áno Méros | Drygiés | 26 |
| Sývritos | Apóstoloi | Agía Foteiní | 90 |
| Sývritos | Apóstoloi | Apóstoloi | 162 |
| Sývritos | Apóstoloi | Génna | 25 |
| Sývritos | Elénes | Elénes | 94 |
| Sývritos | Elénes | Mesonísia | 103 |
| Sývritos | Gerakári | Gerakári | 309 |
| Sývritos | Kalógeros | Kalógeros | 119 |
| Sývritos | Méronas | Méronas | 318 |
| Sývritos | Monastiráki | Monastiráki | 174 |
| Sývritos | Pantánassa | Pantánassa | 268 |
| Sývritos | Patsós | Patsós | 271 |
| Sývritos | Thrónos | Klisídi | 24 |
| Sývritos | Thrónos | Thrónos | 65 |
| Sývritos | Vistagí | Moní Asomáton (luostari) | 19 |
| Sývritos | Vistagí | Vistagí | 201 |
| Sývritos | Voleónes | Voleónes | 109 |
| Sývritos | Vrýses | Kardáki | 30 |
| Sývritos | Vrýses | Vrýses | 90 |
Sývritos: Yhteensä: 2 857
Yhteensä: 5 915
Aiheesta muualla

Kuvia tai muita tiedostoja aiheesta Amári Wikimedia Commonsissa
Δήμος Αμάριου (Arkistoitu – Internet Archive). Amárin kunnan verkkosivut. (kreikaksi)
Kreetan alue
| --- | --- |
Chanián alueyksikkö:   Apokóronas  Chaniá  Gávdos  Kántanos-Sélino  Kíssamos  Plataniás  Sfakiá 
Iraklionin alueyksikkö:   Archánes-Asteroúsia  Chersónisos  Faistós  Górtyna  Iraklion  Malevízi  Minóa Pediáda  Viánnos 
Lasíthin alueyksikkö:   Ágios Nikólaos  Ierápetra  Oropédio Lasithíou  Siteía 
Réthymnon alueyksikkö:   Ágios Vasíleios  Amári  Anógeia  Mylopótamos  Réthymno
Andreas Widhölzl

| Mitalit | Mitalit | Mitalit |  |
| --- | --- | --- | --- |
|  Andreas Widhölzl |  Andreas Widhölzl |  Andreas Widhölzl |  |
Maa:   Itävalta
Miesten mäkihyppy
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | joukkuemäki |  |
|  Pronssia | Nagano 1998 | normaalimäki |  |
|  Pronssia | Nagano 1998 | joukkuemäki |  |
| MM-kilpailut  | MM-kilpailut  | MM-kilpailut  |  |
|  Kultaa | Oberstdorf 2005 | normaalimäen joukkuekilpailu |  |
|  Kultaa | Oberstdorf 2005 | suurmäen joukkuekilpailu |  |
|  Pronssia | Ramsau 1999 | joukkuemäki |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Hopeaa | Vikersund 2000 | henkilökohtainen kilpailu |  |
|  Hopeaa | Kulm 2006 | henkilökohtainen kilpailu |  |
|  Pronssia | Planica 2004 | joukkuekilpailu |  |
Andreas "Andi" Widhölzl (s. 14. lokakuuta 1976 St. Johann in Tirol, Itävalta) on itävaltalainen uransa lopettanut mäkihyppääjä, joka kilpaili mäkihypyn maailmancupissa vuosina 1997–2007.
Widhölzl sijoittui maailmancupin kokonaiskilpailussa toiseksi kaudella 1999–2000 ja kolmanneksi 1997–1998 sekä 2002–2003. Hän voitti kaikkiaan 18 maailmancupin osakilpailua, ensimmäisen kerran Lahdessa 9.3.1997 ja viimeksi Kulmin lentomäessä 15.1.2005. Osakilpailuvoitoista neljä on tullut Keski-Euroopan mäkiviikolla ja niistä kolme kaudella 1999–2000, jolloin hän voitti ainoan kerran mäkiviikon kokonaiskilpailun.
Ainoat arvokisavoittonsa Widhölzl on saavuttanut joukkuekilpailuissa. Oberstdorfin kisoissa 2005 hän voitti maailmanmestaruuden Itävallan joukkueessa sekä suur- että normaalimäen joukkuekilpailussa. Torinon 2006 olympialaisissa hypättiin vain yksi joukkuekilpailu, ja sitä Widhölzl oli Itävallan joukkueen mukana voittamassa.
Ensimmäiset arvokisamitalinsa Widhölzl sai Naganon 1998 olympialaisissa, joissa hän voitti normaalimäen ja joukkuemäen pronssia. Seuraavana vuonna hän saavutti Ramsaun MM-kisoissa joukkuemäen pronssia. Ainoat 2000-luvun alkupuolen mitalinsa hän sai lentomäen MM-kisoissa, hopeaa henkilökohtaisessa kilpailussa Vikersundissa vuonna 2000 ja pronssia joukkuekilpailussa Planicassa vuonna 2004. Oberstdorfin ja Torinon joukkuevoittojen jälkeen hän sai vielä lentomäessä henkilökohtaisen MM-hopean Kulmissa vuonna 2006.
Widhölzl ilmoitti maaliskuussa 2008 lopettavansa uransa. Seuratasolla Widhölzl edusti SC Fieberbrunnia.
Widhölzl aloitti keväällä 2020 Itävallan mäkihyppymaajoukkueen päävalmentajana.
Maailmancupin osakilpailuvoitot

| 0 | 1 | 2 | 3 |
| --- | --- | --- | --- |

| Päivä | Kilpailupaikka | Maa | Mäki |
| 9. maaliskuuta 1997 | Lahti | Suomi | suurmäki |
| 20. joulukuuta 1997 | Engelberg | Sveitsi | suurmäki |
| 5. helmikuuta 1998 | Sapporo | Japani | suurmäki |
| 28. helmikuuta 1998 | Vikersund | Norja | lentomäki |
| 4. maaliskuuta 1998 | Kuopio | Suomi | suurmäki |
| 12. joulukuuta 1998 | Oberhof | Saksa | suurmäki |
| 6. tammikuuta 1999 | Bischofshofen | Itävalta | suurmäki |
| 4. joulukuuta 1999 | Val di Fiemme | Italia | suurmäki |
| 5. joulukuuta 1999 | Val di Fiemme | Italia | suurmäki |
| 1. tammikuuta 2000 | Garmisch-Partenkirchen | Saksa | suurmäki |
| 3. tammikuuta 2000 | Innsbruck | Itävalta | suurmäki |
| 6. tammikuuta 2000 | Bischofshofen | Itävalta | suurmäki |
| 5. helmikuuta 2000 | Willingen | Saksa | suurmäki |
| 6. helmikuuta 2000 | Willingen | Saksa | suurmäki |
| 24. tammikuuta 2002 | Hakuba | Japani | suurmäki |
| 26. tammikuuta 2002 | Sapporo | Japani | suurmäki |
| 30. marraskuuta 2002 | Kuusamo | Suomi | suurmäki |
| 15. tammikuuta 2005 | Kulm | Itävalta | lentomäki |
Alfred Bruneau

Alfred Bruneau
(Louis-Charles-Bonaventure-)Alfred Bruneau (3. maaliskuuta 1857 Pariisi – 15. kesäkuuta 1934 Pariisi) oli ranskalainen säveltäjä. Hänellä oli vaikutusta ranskalaisen oopperan liikkeessä kohti realismia.
Bruneau opiskeli Pariisin konservatoriossa Jules Massenet'n johdolla ja työskenteli sitten kopioiden tekijänä kustantaja Georges Hartmannin palveluksessa. Hänen varhaisimpaan tuotantoonsa kuuluvat kolme kuorosinfoniaa ja ooppera Kérim (1887). Vuonna 1888 hän tutustui kirjailija Émile Zolaan, josta tuli hänen läheinen ystävänsä ja jonka töistä tarjoutuivat hänelle kahdeksan oopperan libretot. Oopperoiden ohella hänen tuotantoonsa kuuluu muun muassa baletteja, requiem vuodelta 1896 ja lauluja. Bruneaun teokset olivat laajalti esitettyjä hänen elinaikanaan. Hänen tyylinsä oli dramaattinen, ja hän käytti usein epäsovinnaisia riitasointuja dramaattisen vaikutuksen luomiseksi.
Bruneau kirjoitti musiikkikritiikkiä eri lehtiin, kuten Le Figaroon, ja julkaisi kirjoja aikansa ranskalaisesta ja venäläisestä musiikista.
Aiheesta muualla

IMSLP: Alfred Bruneau: nuotteja
Ariovistus

Johann Nepomuk Geigerin näkemys soturikuningas Ariovistuksesta vuodelta 1873.
Ariovistus oli ensimmäisellä vuosisadalla eaa. elänyt sveebien germaaniheimon päällikkö. Noin vuonna 71 eaa. gallialaiset arvernien ja sekveenien heimot pyysivät sveebejä apuun heeduja vastaan. Sveebien joukko ylitti Reinin Ariovistuksen johdolla. Vuonna 61 eaa. sveebit löivät heedut, mutta alistivat pian myös muut gallialaisheimot ja perustivat Galliaan germaanivaltakunnan.
Germaanikuningas Ariovistuksen valtakunnan aluetta oli jonkin ajan kuluttua Gallian keskiosa lähes kokonaan. Kelttejä Ariovistus kohteli kuin voitettua kansaa. Tieto Ariovistuksen uudesta germaanivaltakunnasta houkutteli Galliaan uusi germaaniheimoja. Julius Caesar, jolta keltit olivat pyytäneet apua germaaneja vastaan, puolestaan löi Ariovistuksen joukot 58 eaa. Colmarin taistelussa ja hääti germaanit Galliasta. Ariovistus kuoli taistelussa saamiinsa vammoihin Germaniassa. Caesar kuvaa Ariovistusta vastaan käymäänsä sotaa teoksessaan Gallian sota.
Aquilonia

Aquilonia (lat.) voi viitata seuraaviin paikkoihin Italiassa:
Antiikki

Aquilonia, antiikin aikainen kaupunki Samniumissa (mutta Regio II Apulia et Calabrian alueella)
Aquilonia, antiikin aikainen kaupunki Samniumissa (ja myös Regio IV Samniumin alueella)
Nykyaika

Aquilonia, kaupunki ja kunta Avellinon maakunnassa Campaniassa
Andreas Wilson

| Andreas Wilson> Henkilötiedot |
| --- | --- |
Syntynyt: 7. maaliskuuta 1981 (ikä 43)  Tukholma, Ruotsi
Ammatti:  näyttelijä
Näyttelijä
Aktiivisena:  2003–
Merkittävät roolit:  Erik Ponti (Pahuus)
Aiheesta muualla
IMDb 
Elonet
Andreas Wilson (s. 7. maaliskuuta 1981 Tukholma) on ruotsalainen näyttelijä ja malli. Hänen ensimmäinen elokuvaroolinsa oli pääosa parhaasta vieraskielisestä elokuvasta Oscar-ehdokkuuden saaneessa elokuvassa Pahuus (2003). Hänet valittiin rooliin yli 120 hakijan joukosta. Elokuvassa Animal (2005) Wilson esittää ensimmäisen täysin englanninkielisen pääosansa. Hän esittää pääosaa myös elokuvissa Den utvalde (2005) Kill Your Darlings (2006) ja Baban biilit (2006). Hän esitti myös yhtä pääroolia televisiosarjan Hubotit – melkein ihmisiä (2012) ensimmäisellä tuotantokaudella.
Wilson toimii myös Abercrombie & Fitch -vaatekaupan mallina.
Filmografia

Pahuus (2003)
Den utvalde (2005)
Animal (2005)
Baban biilit (2006)
Kill Your Darlings (2006)
Colorado Avenue (2007)
War of the Dead (2011)
Avain Italiaan (2011)
Hubotit – melkein ihmisiä (2012, televisiosarja)
Aiheesta muualla

Andreas Wilson Internet Movie Databasessa. (englanniksi)
Valokuvia Andreas Wilsonista